|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ **KLINIČKI CENTAR VOJVODIN**E  21000 Нови Сад, Хајдук Вељкова 1  телефон: +381 21/484 3 484  [www.kcv.rs](http://www.kcv.rs), e-mail: uprava@kcv.rs |

Број: 147-13-О/1

Дана: 27.09.2013. године

Нови Сад

**ПРЕДМЕТ:** Додатно појашњење број 1 конкурсне документације јавне набавке број 147-13-О – набавка радова - грађевинско занатски радови на објекту Клинике за гинекологију и акушерство Клиничког центра Војводине.

**ПИТАЊЕ ПОТЕНЦИЈАЛНОГ ПОНУЂАЧА:**

“Конкурсном документацијом за јавну набавку радова на објекту Клинике за гинекологију и акушерство КЦВ, у делу 5. Услови за учешће у поступку јавне набавке из члана 75. и 76. Закона и упутство како се доказује испуњеност тих услова, тачка 8, Наручилац је као доказ испуњености услова техничког капацитета предвидео достављање потписане и оверене изјаве под материјалном и кривичном одговорношћу и фотокопије саобраћајних дозвола.

Питање гласи:

Како Наручилац код дефинисања услова техничког капацитета користи израз ''располаже'', а код дефинисања доказивања испуњености овог услова реч ''поседује'',молимо Наручиоца да појасни да ли се као испуњеност овог услова, осим власништва, прихвата и уобичајен начин доказивања овог услова, односно путем уговора о закупу, лизингу или другом начину располагања.?“

**ОДГОВОР КЦВ-А:**

У предметном поступку наручилац захтева да понуђачи као доказ да располажу техничким капацитетом неопходним за извршење радова који су предмет ове јавне набавке доставе:

1. потписану и оверену изјаву да располажу са минимум два возила, од тога минимум једним камионом типа „кипер“ носивости минимално 7 тoна, и једним мањим теретним возилом носивости минимално 500 кг. Понуђач изјаву даје под пуном кривичном и материјалном одговорношћу.
2. фотокопије саобраћајних дозвола тражених возила.

Уколико саобраћајне дозволе за наведена возила не гласе на понуђача већ на треће лице, понуђач је дужан да, поред изјаве и фотокопија саобраћајних дозвола, достави и доказ тј. правни основ на основу којег има право на располагање тим возилима. То може бити уговор о лизингу тих возила, уговор о закупу тих возила и сл.

С поштовањем,

*Комисија за јавну набавку 147-13-О*